Vf erde nie kein man gesach so tǒgenliche klosen
Vf erde nie kein man gesach so tǒgenliche klosen·
so wibes herze in dem dú minne lûsset ane kosen·
si kan mit ir losen· geberde ir frúnt beschachen wol·
ahý wie selekliche der mit froͤiden wirt gerichet·
der si vil reinen winkeldúpen vahet vnd erslichet·
dú der strasse entwichet· dur lage in gar ein enges hol·
vf den si den rǒp mv̊s lan den si verborgenlichen hilt·
swas si ir frúnden abe gestilt· dc si zeloche tvket·
dc wirt her wider vs von in gehelset vnd gedruket·
si giltet kvs mit kvsse dem si tǒgen hat gezuket·
swa sich lieb gesmvket· zv̊ liebe als es von rehte sol·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse